laion/Wikipedia-Exotic huggingface dataset:
Kalasabatapp

Kalasabatapp on puitseotis (tapp), mis koosneb trapetsikujulisest tapikeelest ja keelepesast. Kalasabatappidel peetakse kõige optimaalsemaks kaldenurgaks lehtpuu puidul 1:8 ja okaspuu puidul 1:6. Tihti kasutatakse kalasabatappe sahtlite, karpide ja mööbli valmistamisel, sest see on tugev seotis ja jätab ilusa mustri. Läbiv kalasabatapp on tapiliik, kus tapikeeled jäävad mõlema detaili nurgas nähtavaks. Läbiv kahekordne kalasabatapp koosneb ühest kalasabatapist, millest on välja lõigatud uus tapp. Eelnevast tapist jääb alles umbes 4 mm. Poolpeidetud kalasabatapp on selline kalasabatapp, mida kasutatakse sahtlite ja karpide esinurkade kinnitamiseks nii, et tapiseotis jääb suletud asendi puhul varjatuks. Peidetud kalasabatapp sarnaneb konstruktsioonilt läbiva kalasabatapiga, aga erineb selle poolest, et seotis on detaili või elemendi sisse peidetud 45-kraadise eerungnurgaga. Kaldkalasabatapi erinevus seisneb selles, et selle tapid on töödeldud kalde alla. Algselt valmistati tappe peitli ja kirvega. Tänu tööstusrevolutsiooni arenguga tulid uued ja paremad töötlemisviisid. Tänapäeval võib kalasabatappide valmistamiseks kasutada valmisrakist või kopeerrõngast, mille abil saab kalasabatapid kiirelt ja lihtsalt valmis freesida. Jackson, A., Day, D. (2006) Puutöömeistri käsiraamat. Tallinn: TEA Kirjastus. 352 lk. Dovetail Layout: What Ratio or Degree?, vaadatud 26.05.2020. https://www.dcdrawers.com/blog/what-is-a-dovetail-joint-types/ (27.02.2020) Dovetail Joint Uses, vaadatud 26.05.2020. Good Wood Joints[alaline kõdulink], vaadatud 27.05.2020 Woodwork step-by-step[alaline kõdulink], vaadatud 27.05.2020
Julia Ryjanova

Julia Ryjanova (sünninimi Julija Galjanina; vene keeles Юлия Рыжанова Julija Rõžanova; sündinud 15. mail 1974 Orenburgis) on vene päritolu Austraalia maletaja, maletreener ja malekohtunik, naiste suurmeister (2000). Ryjanova jagas 2000. aastal Venemaa naiste meistrivõistlustel 2.–6. kohta. 2001. aastal mängis ta Moskvas nokautsüsteemis peetud naiste maailmameistrivõistlustel (64 osavõtjaga turniir), kus sai turniiritabelis 45. asetuse. Kaotas avaringis Tatjana Grabuzovale ja langes edasisest konkurentsist välja. Ta mängis 2015. aastal Austraalia lahtisel turniiril, kus võisteldes koos meesmaletajatega jagas 4.–12. kohta (võitis Hiina suurmeister Ni Hua). 2019. aastal tuli ta nii Austraalia kui ka Austraalia ja Okeaania naiste malemeistriks. Ryjanova esines 2018. aastal Austraalia naiskonna koosseisus (mängis teisel laual) Bathumis naiste maleolümpial. Ta tegutseb ka treeneri ja kohtunikuna. FIDE-lt on ta saanud FIDE treeneri nimetuse. 2003. aastal asus treenima Katari malenaiskonda ja alates 2008. aastast oli Katari olümpianaiskonna kapten. Aastatel 2017–2019 oli ta Victoria osariigi välkmale meistrivõistlustel peakohtuniku asetäitja. Unstoppable Ni Hua crushes the Australian Open. en.chessbase.com, 14. jaanuiar 2015 Julia Ryjanova FIDE andmebaasis
Sokk (riietusese)

Sokk on labajalga ja pahkluud kattev, kuni poolde säärde ulatuv silmkoeline paariline riietusese, mis ei ulatu põlveni. Sokke kantakse tavaliselt jalanõude sees. Suusatajad kasutavad teist paari sokke ka suusasaapa peal, kui ilm on väga külm. Muinasajal valmistati sokke loomanahast või villast. Kudumismasinatega hakati sokke valmistama 19. sajandil. jalarätt "Sokk: "Eesti keele seletav sõnaraamat"". 2020. "Sokk: "Entomology dictionary(eng)"". 2020.
Lihvija

Elektriline lihvija on tööriist, millega saab kiirelt ja lihtsalt vajalikud pinnad nõutavalt siledaks töödelda. Lihvijaid kasutatakse ka laki ja värvi eemaldamiseks, metall- ja puitdetailide töötlemiseks, poleerimisel vajaliku läike saavutamiseks. Lintlihvija Ekstsentriklihvija Taldlihvija Kolmnurklihvija Otslihvija Torulihvija Poleerija Nurklihvija Lihvija: Eesti õigekeelsussõnaraamat. 2018. ''Teeme juttu erinevatest lihvijatüüpidest'' Tööriistamaailm, 2015.
Tähtvõti

Tähtvõti on tööriist, mida kasutatakse kruvide lahti ja kinni keeramiseks. Tähtvõtmeid kasutatakse jalgrataste pidurisüsteemide ja teiste erilahendusi nõudvate süsteemide monteerimiseks. Tähtvõtme eelis on võtmepea kuju, mis tagab tugevavama jõumomendi, samuti kahjustab vähem kruvipeasisu. Tähtvõtmed jagunevad vastavalt võtmepea kujule ja suurusele. "Torx Drive System" Textron Fastening Systems. Arhiivitud originaalist (PDF) 2007-01-02."
Universaalsaag

Universaalsaag ehk tiigersaag on elektriline puidu, metalli või muu materjali lõikamiseks kasutatav tööriist, mille lõikeosaks on terasleht. Lõikamiseks liigub lõiketera edasi-tagasi. Seda tüüpi saagi kasutatakse peamiselt ehitus- ja lammutustöödel. Kasutatava tera valik sõltub lõigatavast materjalist. Levinumad on metalli, puidu, kipsi ja kivi jaoks mõeldud lõiketerad.
622

622. aasta Sajandid: 6. sajand - 7. sajand - 8. sajand Aastakümned: 570. aastad 580. aastad 590. aastad 600. aastad 610. aastad - 620. aastad - 630. aastad 640. aastad 650. aastad 660. aastad 670. aastad Aastad: 617 618 619 620 621 - 622 - 623 624 625 626 627 16. juuli – Päev millest algab islamistliku kalendri ajaarvestus. Toimus hidžra. ... ...
Põll (kajaki kate)

Põll ehk pritsmepõll on kajaki kate, mis kinnitatakse kokpiti avale ja sõudja keha ümber. Põll võimaldab kajakiga sõita ka merel, sest lained ei pritsi vett kajakki (enamik kanuu tüüpe meresõiduks ei sobi, sest on pealt avatud). cayakpaddling. Varustus ja mõisted.
Rudolf Lukas

Rudolf Lukas (11. oktoober 1886 Nagyvárad (nüüd Oradea) – 22. veebruar 1938 Praha) oli Austria-Ungari ja Tšehhoslovakkia sõjaväelane (major, 1935). Ta teenis 1909–1918 91. jalaväerügemendis ja osales esimeses maailmasõjas (kapten, 1918). 1919. aastast teenis ta Tšehhoslovakkia sõjaväes. Abiellus 1918 Anna Marie Baueriga. 1932. aastal osales Vahva sõduri Švejki sõprade seltsi asutamises. [1]
Padrunvõti

Padrunvõti on toruvõtme erivorm. Padrunvõtit keeratakse eraldi 4-kandilise adapteriga käepidemega. Tollimõõdus adapteriga jaotatakse padrunvõtmeid 1/4 tolli, 1/2 tolli, 5/8 tolli jne.
Diamond Princess

Diamond Princess on Suurbritannia lipu all seilav ristluslaev, mida omab ja opereerib Princess Cruises. 5. veebruaril 2020 pandi laev Yokohama sadamas karantiini seoses COVID-19 puhanguga laeval.
1985. aasta laskesuusatamise maailmameistrivõistlused

1985. aasta laskesuusatamise maailmameistrivõistlused olid 21. maailmameistrivõistlused laskesuusatamises, mis toimusid 12.–17. veebruarini, teist korda toonases Lääne-Saksamaal Ruhpoldingis. 2. naiste laskesuusatamise maailmameistrivõistlused toimusid 20.–25. veebruarini Šveitsis Egg am Etzelis. Kuupäev: 16. veebruar Osavõtjaid: 77 võistlejat Riike: Maailmameister 1983: Eirik Kvalfoss Kuupäev: 14. veebruar Osavõtjaid: 73 võistlejat Riike: Maailmameister 1983: Frank Ullrich Kuupäev: 17. veebruar Osavõtjaid: 18 võistkonda Maailmameister 1983:  NSVL Sergei Bulõgin, Algimantas Salna, Juri Kaškarov, Piotr Miloradov Kuupäev: 23. veebruar Osavõtjaid: 27 võistlejat Riike: Maailmameister 1984: Venera Tšernõšova Kuupäev: 21. veebruar Osavõtjaid: 27 võistlejat Riike: Maailmameister 1984: Venera Tšernõšova Kuupäev: 24. veebruar Osavõtjaid: 3 võistkonda Maailmameister 1984:  NSVL Venera Tšernõšova, Ludmilla Zabolotnaja, Kaija Parve   *   Korraldajariik
1986. aasta laskesuusatamise maailmameistrivõistlused

1986. aasta laskesuusatamise maailmameistrivõistlused olid 22. maailmameistrivõistlused laskesuusatamises, mis toimusid 18.–23. veebruarini Norras Oslos. 3. naiste laskesuusatamise maailmameistrivõistlused toimusid 13.–16. veebruarini Rootsis Falunis. Kuupäev: 22. veebruar Osavõtjaid: 81 võistlejat Riike: Maailmameister 1985: Frank-Peter Rötsch Kuupäev: 21. veebruar Osavõtjaid: 80 võistlejat Riike: Maailmameister 1985: Juri Kaškarov Kuupäev: 23. veebruar Osavõtjaid: 20 võistkonda Maailmameister 1985:  NSVL Juri Kaškarov, Algimantas Salna, Andrei Zenkov, Sergei Bulõgin Kuupäev: 15. veebruar Osavõtjaid: 34 võistlejat Riike: Maailmameister 1985: Sanna Grønlid Kuupäev: 14. veebruar Osavõtjaid: 33 võistlejat Riike: Maailmameister 1985: Kaija Parve Kuupäev: 16. veebruar Osavõtjaid: 8 võistkonda Maailmameister 1985:  NSVL Venera Tšernõšova, Elena Golovina, Kaija Parve   *   Korraldajariik
1987. aasta laskesuusatamise maailmameistrivõistlused

1987. aasta laskesuusatamise maailmameistrivõistlused olid 23. maailmameistrivõistlused laskesuusatamises, mis toimusid 12.–15. veebruarini, teist korda Ameerika Ühendriikides Lake Placidis. 4. naiste laskesuusatamise maailmameistrivõistlused toimusid 25.–28. veebruarini Soomes Lahtis. Kuupäev: 14. veebruar Osavõtjaid: 68 võistlejat Riike: Maailmameister 1987: Valeri Medvedtsev Kuupäev: 12. veebruar Osavõtjaid: 68 võistlejat Riike: Maailmameister 1986: Valeri Medvedtsev Kuupäev: 15. veebruar Osavõtjaid: 14 võistkonda Maailmameister 1986:  NSVL Dmitri Vassiljev, Juri Kaškarov, Valeri Medvedtsev, Sergei Bulõgin Kuupäev: 27. veebruar Osavõtjaid: 46 võistlejat Riike: Maailmameister 1986: Kaija Parve Kuupäev: 25. veebruar Osavõtjaid: 48 võistlejat Riike: Maailmameister 1986: Eva Korpela Kuupäev: 28. veebruar Osavõtjaid: 3 võistkonda Maailmameister 1956:  NSVL Nadija Bilova, Kaija Parve, Venera Tšernõšova   *   Korraldajariik
1988. aasta laskesuusatamise maailmameistrivõistlused

1988. aasta laskesuusatamise maailmameistrivõistlused olid 5. maailmameistrivõistlused laskesuusatamises, kus osalesid naised. Võistlused toimusid 29. veebruarist 6. märtsini Chamonix's Prantsusmaal. Samal aastal peetud taliolümpiamängude tõttu meestele maailmameistrivõistlusi ei peetud. Viimast korda toimusid eraldi naiste ja meeste maailmameistrivõistlused, alates 1989. aastast peeti meeste ja naiste maailmameistrivõistlusi koos. Pärast seda, kui Saksamaa sportlased eelmisel aastal esimest korda võistlesid, võitis Petra Schaaf sprindis kuldmedaliga naiste laskesuusatamises Saksamaa Liitvabariigi esimese medali. Esimest korda ei võitnud kumbagi sprindi- ega individuaalvõistluse kahest kuldmedalist Nõukogude Liit. Viiendat korda järjest võitis teatevõistlustel kuldmedali Nõukogude Liit. Kuupäev: 18. veebruar Osavõtjaid: 47 võistlejat Riike: Maailmameister 1987: Elena Golovina Kuupäev: 20. veebruar Osavõtjaid: 47 võistlejat Riike: Maailmameister 1987: Sanna Grønlid Kuupäev: 19. veebruar Osavõtjaid: 11 võistkonda Maailmameister 1987:  NSVL Elena Golovina, Venera Tšernõšova, Kaija Parve
Virtuaalne kogukond

Virtuaalne kogukond on võrgustik inimestest, kes ühiste huvide või eesmärkide lahendamise nimel suhtlevad tehnoloogilise sidevahendi kaudu. Kõige levinumad virtuaalsed kogukonnad kasutavad interneti vahendeid. Sotsioloog Howard Rheingold (s. 1947) käsitles virtuaalset kogukonda raamatus "The Virtual Community", 1993.
Torbjørn Ringdal Hansen

Torbjørn Ringdal Hansen (sündinud 1. märtsil 1979 Røykenis) on norra maletaja ja maletreener, rahvusvaheline suurmeister (2015). Hansen on tulnud Norra noorte (U16-vanuseastmes) ja juunioride meistriks. 2008. aastal andis FIDE talle rahvusvahelise meistri nimetuse. 2013. aastal peeti Tromsøs maailma karikaturniir (128 osavõtjat), kus võistluskorraldaja valikul tegi kaasa neli norra maletajat, nende seas Hansen. Hansen sai turniiritabelis 118. asetuse. Ta kaotas avaringis varasemale FIDE maailmameistrile Ruslan Ponomarjovile 0,5:1,5 ja langes edasisest konkurentsist välja. Suurmeistriks sai Hansen 36-aastaselt 2015. aastal. Ta on mänginud Norra võistkonna koosseisus kahel maleolümpial (2012, 2014). Hansen tegutseb ka treenerina. Ta on hiljem maailmameistriks tõusnud Magnus Carlseni esimesi treenereid (2000–2001 Norra Spordi Eliitkolledžis). FIDE-lt on ta saanud FIDE treeneri nimetuse. Torbjørn Ringdal Hansen FIDE andmebaasis
Vidmantas Mališauskas

Vidmantas Mališauskas (sündinud 4. augustil 1963 Kėdainiais) on leedu maletaja ja maletreener, rahvusvaheline suurmeister (1993). Mališauskas sai suurmeistriks 30-aastaselt 1993. aastal. Neli aastat oli ta FIDE-lt saanud rahvusvahelise meistri nimetuse. Ta on 9-kordne Leedu malemeister (1987, 1989, 1990, 1998, 2003, 2006, 2010, 2017, 2018). 1993. aastal Vilniuse tsooniturniiril (parim kvalifitseerus MM-i tsoonidevahelisele turniirile) jagas Mališauskas koos Lembit Olliga esikohta. Järelmatš jäi viiki 1:1, kuid Mališauskas pääses edasi tänu paremale koefitsiendile. Juulis 1993 Bielis peetud FIDE MM-i tsoonidevahelisel turniiril (74 osavõtjat) jäi Mališauskas jagama 55.–64. kohta (koos Veselin Topalovi ja teistega). Ta on mänginud Leedu võistkonna koosseisus kaheksal maleolümpial (1992–1998, 2002, 2006, 2010–2012). 2014. aastal tuli Mališauskas Leedu võistkonna koosseisus Vilniuses toimunud seenioride võistkondlikel maailmameistrivõistlustel 50+ vanuseastmes maailmameistriks. Mališauskas tegutseb ka treenerina. Ta on saanud FIDE-lt FIDE treeneri nimetuse. World Senior Team Chess Championship S50+ 2014. chess-results.com  Vidmantas Mališauskas – pildid, videod ja helifailid Wikimedia Commonsis Mališauskas FIDE andmebaasis
Aleksander Miśta

Aleksander Miśta (sündinud 7. jaanuaril 1983 Myszkówis) on poola maletaja ja maletreener, rahvusvaheline suurmeister (2004). Miśta tuli 2000. ja 2001. aastal Poola noortemeistriks U18-vanuseastmes. Suurmeistriks sai ta 21-aastaselt 2004. aastal. 2009. aastal võitis ta Poola meistrivõistlustel pronksmedali. Aastavahetusel 2015/2016 jagas ta esikohta Hastingsi turniiril. Miśta tegutseb ka treenerina. Ta on olnud Poola naiskonna treener 2011. aasta Euroopa võistkondlikel meistrivõistlustel (Poola naiskond võitis hõbemedali) ja 2012. aasta naiste maleolümpial. 2012. aastal andis FIDE talle FIDE treeneri nimetuse. Miśta on kuulunud kolmel korral maailmameistrivõistlustel maleprobleemide lahendamises võitjaks tulnud Poola võistkonda (2012, 2013, 2014).  Aleksander Miśta – pildid, videod ja helifailid Wikimedia Commonsis Aleksander Miśta FIDE andmebaasis
Vadim Malakhatko

Vadim Malakhatko (ukraina keeles Вадим Володимирович Малахатько Vadõm Volodõmõrovõtš Malahhatko; 22. märts 1977 Kiiev – 5. juuni 2023) oli Ukrainast pärit Belgia maletaja, rahvusvaheline suurmeister (1999). Malakhatko tuli 1997. ja 1998. aastal Ukraina meistrivõistlustel viiendaks. Suurmeistriks sai ta 22-aastaselt 1999. aastal. Kaks aastat varem oli ta FIDE-lt saanud rahvusvahelise meistri nimetuse. 2001. aastal pääses ta mängima Moskvas peetud FIDE maailmameistrivõistlustele nokautsüsteemis (128 osavõtjat), kus sai turniiritabelis 87. asetuse. Kaotas avaringis Sergei Movsesjanile 1,5:2,5 ja langes edasisest konkurentsist välja. Malakhatko võitis Ukraina võistkonna koosseisus 2000. aastal İstanbulis maleolümpial pronksmedali ja 2001. aastal Jerevanis võistkondlikel maailmameistrivõistlustel kuldmedali. 2007. aastast esindas Malakhatko rahvusvahelistel malevõistlustel Belgiat. Aastavahetusel 2007/2008 peetud Hastingsi turniiril jagas Malakhatko esikohta. Ta oli abielus naiste malesuurmeistri Anna Zozuliaga.  Vadim Malakhatko – pildid, videod ja helifailid Wikimedia Commonsis Vadim Malakhatko FIDE andmebaasis
Miguel Ángel Félix Gallardo

Miguel Ángel Félix Gallardo (sündinud 8. jaanuaril 1946), hüüdnimedega El Padrino ('ristiisa') ja El Jefe de Jefes ('bosside boss'), on süüdimõistetud Mehhiko narkoparun, kes 1970. aastatel asutas Guadalajara kartelli ning hoidis enda kontrolli all peaaegu kogu Mehhiko-Ameerika Ühendriikide piiril toimunud uimastikaubandust. Gallardo peeti kinni seoses Ameerika Ühendriikide Drug Enforcement Administrationi (DEA) agendi Enrique (Kiki) Camarena piinamise ja mõrvaga. Ta mõisteti 37 aastaks Altiplano suure turvalisusega vanglasse, kuid 2014. aastal viidi seoses kehva tervisega üle leebemasse kinnipidamisasutusse. Mehhiko narkosõda
Lisaväärtus

Lisaväärtus on marksistlikus majandusteaduses palgatööliste tööga loodud väärtuse osa, mille võrra uus väärtus on suurem tööjõu väärtusest. Iga inimese tööaeg võib jaguneda kaheks osaks: vajalikuks tööajaks, mille jooksul taastoodetakse tööjõu väärtus, ja lisatööajaks, mille jooksul luuakse lisaväärtus. Ilma lisatööta ei saa eksisteerida ükski ühiskond, sest igas ühiskonnas on peale töövõimeliste inimeste ka lapsi ja vanureid, kelle vajaduste rahuldamiseks on vaja lisaväärtust. Ka ühiskonna arenguks on vaja lisaväärtusi.
Soomukas (perekond)

Soomukas (Lepisma) on perekond putukaid harjashännaliste seltsist. Lepisma saccharina – majasoomukas kodusoomukas paberisoomukas
Postimehe romaanisari

"Postimehe romaanisari" on romaanisari, mida annab välja Postimehe kirjastus. Sarjas tuuakse lugejani nii kaasaegsete autorite kui ka klassikute teoseid. Sarja on kujundanud Zigmunds Lapsa. Jevgeni Vodolazkin "Aviaator", tõlkinud Liivia Anion, 2019. John Fowles "Liblikapüüdja", tõlkinud Urve Hanko, 2019. Stephanie Danler "Magusmõrkjas", tõlkinud Nele Mikk, 2019. Ernesto Sábato "Tunnel", tõlkinud Asta Põldmäe ja Tiiu Põder, 2019. Anaïs Nin "Henry ja June", tõlkinud Eda Ahi, 2019. Sylvia Plath "Klaaskuppel", tõlkinud Inna Feldbach, 2019. Penelope Lively "Foto", tõlkinud Ülla Jürviste, 2019. F. Scott Fitzgerald "Ilus ja neetu", tõlkinud Peeter Villmann, 2020. Kevin Brockmeier "Surnute lühiajalugu", tõlkinud Margit Jaaska, 2020. Graham Greene "Armastusloo lõpp", tõlkinud Mihkel Loodus, 2020. Christina Dalcher "Vox", tõlkinud Hedda Maurer, 2020. Albert Camus "Katk", tõlkinud Henno Rajandi, 2021. https://raamatud.postimees.ee/6774346/postimehe-romaanisari-innustab-vaartustama-elu-selle-mitmekulgsuses "Arhiivikoopia". Originaali arhiivikoopia seisuga 13. mai 2020. Vaadatud 6. märtsil 2020.{{netiviide}}: CS1 hooldus: arhiivikoopia kasutusel pealkirjana (link)
Ciego de Ávila provints

Ciego de Ávila provints on Kuuba 1. järgu haldusüksus. Provints asub riigi keskosas. Halduslikult jaguneb 10 omavalitsuseks.
Alessandro Florenzi

Alessandro Florenzi (sündinud 11. märtsil 1991 Roomas) on Itaalia jalgpallur, kes mängib kaitsja või poolkaitsjana Itaalia kõrgliiga klubis AC Milan ja Itaalia jalgpallikoondises. Ta alustas klubikarjääri Itaalia klubis AS Roma, mille noorteakadeemiaga liitus ta 2002. aastal. Klubi põhimeeskonnas tegi ta debüüdi 2011. aasta mais. Hooajal 2011–12 mängis ta laenul Itaalia esiliiga klubis Crotone. Alates hooajast 2012–13 kuulus Florenzi Roma põhikoosseisu. 2020. aasta jaanuaris suundus ta Romast laenule Hispaania kõrgliiga klubisse Valencia. 2020. aasta septembris läks ta laenule Prantsusmaa kõrgliiga klubisse Paris Saint-Germain. 2021. aasta augustis läks ta laenule AC Milani. Debüüdi Itaalia jalgpallikoondises tegi Florenzi 14. novembril 2012 sõprusmängus Prantsusmaa vastu. Koondisekarjääri esimese värava lõi ta 15. oktoobril 2013 MM-i valikmängus Armeenia vastu. 2021. aastal tuli ta Itaalia koondisega Euroopa meistriks. Paris Saint-Germain Coupe de France: 2020–21 Trophée des Champions: 2020  Alessandro Florenzi – pildid, videod ja helifailid Wikimedia Commonsis
Guantánamo provints

Guantánamo provints on Kuuba 1. järgu haldusüksus. See on riigi idapoolseim provints. Halduslikult jaguneb 10 omavalitsuseks.
Santiago de Cuba provints

Santiago de Cuba provints on Kuuba 1. järgu haldusüksus. See asub riigi idaosas. Halduslikult jaguneb 9 omavalitsuseks.
Seitse maailmaimet

Seitse maailmaimet, täpsemalt vanaaja seitse maailmaimet olid antiikajal (alates 3. sajandist eKr) välja valitud seitse maailma ehituskunsti ja skulptuuri tippsaavutust. Nendel piltidel ei ole täpsustatud täpselt kuidas oli sel ajal Maailmaimede nimekirju on olnud erinevaid. Esimese seitsme maailmaime nimekirja koostas vanakreeka õpetlane Kallimachos Aleksandria Museionis. See ei ole aga säilinud ja ei ole teada, kas see on samasugune, nagu meie seda tunneme. Vanim säilinud seitsme maailmaime nimekiri on säilinud ühes raidkirjas, mis pärineb 2. sajandist eKr ja mille on üles tähendanud kreeklane Antipatros Sidonist: "Nägin su müüre, suur Babülon, laiu, et vankriga sõida, näinud olen ka Zeusi Olümpia külas, vaadanud Babüloni rippuvaid aedu ja Heliose tohutut kolossi, ja püramiidi, mille loonud kestev raske vaev, tunnen Mausolose hiigelhauakambrit. (...) Ent kui ma nägin Artemisele pühitsetud pühakoda, mille katus pilvi riivab, siis kahvatas ta kõrval kõik, sest väljaspool Olümpost ei kohta päike kuskil sellist ilu."[viide?] Sellest lähtudes on kõige sagedamini vanaaja seitsme maailmaime hulka arvatud Cheopsi püramiid Egiptuses, Semiramise rippaiad Babülonis, Artemise tempel Ephesoses, Zeusi kuju Olümpias, Halikarnassose mausoleum, Rhodose koloss ja Pharose tuletorn (Aleksandria sadamas). Neist on säilinud ainult Cheopsi püramiid. Aleksandra Neihardt, Irina Šišova. Vanaaja seitse maailmaimet, Tallinn 1969. tere
Vapiti

Vapiti ehk kanada hirv (Cervus canadensis ka Alces canadensis) on liik sõralisi imetajaid hirvlaste sugukonnast. Elab pärismaisena Põhja-Ameerikas ja Ida-Aasias. Teda on introdutseeritud Argentinasse ja Uus-Meremaale. Varem on teda peetud punahirve (Cervus elaphus) alamliigiks, hiljem eraldi liigiks.
Antti Niemi

Antti Niemi (sündinud 29. augustil 1983 Vantaas) on endine Soome jäähokimängija väravavaht). Ta alustas klubikarjääri Vantaa kohalikus klubis Kiekko-Vantaa. 2005. aastal liitus ta Soome kõrgliiga klubiga Lahti Pelicans. 2008. aastal sõlmis ta lepingu NHL-i klubiga Chicago Blackhawks. NHL-is tegi ta Blackhawksi meeskonnas debüüdi 27. veebruaril 2009 mängus Pittsburgh Penguinsi vastu. 2010. aastal võitis ta Blackhawksiga Stanley karika. Niemi oli ajaloo esimene soomlasest väravavaht, kes võitis Stanley karika. Aastatel 2010–2015 mängis ta NHL-is San Jose Sharksis, 2015–2017 Dallas Starsis, 2017–18 hooaja alguses Pittsburgh Penguinsis ja Florida Panthersis ning seejärel kuni hooaja 2018–19 lõpuni Montreal Canadiensis. Niemi viimaseks klubiks jäi KHL-i klubi Jokerit, kus ta mängis hooajal 2019/20. 2014. aasta taliolümpiamängudel võitis Niemi Soome jäähokikoondise koosseisus hõbemedali. Ta oli turniiril varuväravavaht ega pääsenud väljakule üheski mängus. 2010. aastal valiti Niemi Soome aasta jäähokimängijaks. Antti Niemi KHL.ru lehel Antti Niemi NHL.com lehel Antti Niemi hockeydb.com lehel Mall:Stanley karikas 2010
Sancti Spírituse provints

Sancti Spírituse provints on Kuuba 1. järgu haldusüksus. See asub riigi keskosas. Halduslikult jaguneb 8 omavalitsuseks.
Werner Walde

Werner Walde (12. veebruar 1926 Döbeln – 26. juuni 2010 Cottbus) oli Saksa DV partei- ja riigitegelane. Werner Walde oli pärit töölisperekonnast. Ta õppis haldusteenistujaks. Aastatel 1943–1945 oli ta Riigi Tööteenistuses. 1945. aasta aprillis mobiliseeriti ta Wehrmachti, oli lühikest aega Ameerika ja Briti sõjavangis. 1945. aastal astus ta Saksa Vabade Ametiühingute Koondisse ja 1946. aastal Saksamaa Sotsialistlikku Ühtsusparteisse. 1948. aastast alates kuulus ta Saksa Vaba Noorsoo Liitu. Walde töötas 1945–1950 Döbelnis sotsiaalkindlustuskassas. 1951–1953 oli ta Meißenis Saksimaa parteikoolis assistent, õpetaja ja parteisekretär. Töö kõrvalt õppis ta kaugõppes parteikoolis. 1953–1955 oli ta Cottbusi ringkonna parteikooli juhataja asetäitja. 1954–1960 õppis ta parteikõrgkoolis, mille lõpetas ühiskonnateadlase diplomiga. 1955–1961 oli ta Cottbusi ringkonna Saksamaa Sotsialistliku Ühtsuspartei piirkonnaorganisatsiooni töötaja. 1961–1964 oli ta Senftenbergi kreisi Saksamaa Sotsialistliku Ühtsuspartei allorganisatsiooni esimene sekretär. 1964–1966 õppis ta Berliinis Majanduse Kõrgkoolis. 1966–1969 oli ta Cottbusi ringkonna Saksamaa Sotsialistliku Ühtsuspartei piirkonnaorganisatsiooni teine sekretär. 1969–1989 oli ta Cottbusi ringkonna Saksamaa Sotsialistliku Ühtsuspartei piirkonnaorganisatsiooni esimene sekretär. Alates 1971. aastast oli ta Saksamaa Sotsialistliku Ühtsuspartei Keskkomitee ja Rahvakoja (parlamendi) liige. 1976–1989 oli ta Saksamaa Sotsialistliku Ühtsuspartei Keskkomitee Poliitbüroo liikmekandidaat. 20.–21. jaanuaril 1990 heideti ta Saksamaa Sotsialistlikust Ühtsusparteist välja. Werner Walde Chronik der Wende Werner Walde Munziger Walde, Werner Bundesstiftung Aufarbeitung